Qoraqalpog‘istonda yangi tashkil qilingan vazirlikka rahbarlar tayinlandi

Qoraqalpog‘iston Respublikasi mahalla va nuroniylarni qo‘llab-quvvatlash vaziri lavozimiga Sag‘indiq Turmanov tayinlandi. Bu haqda Qoraqalpog‘iston axborot agentligi xabar berdi.
Sag‘indiq Turmanov tayinlovga qadar faoliyati tugatilgan Qoraqalpog‘iston Respublikasi mahalla va oilani qo‘llab-quvvatlash vaziri lavozimida ishlagan.
Shuningdek, Tursinbay Abdijabbarov yangidan tashkil qilingan Qoraqalpog‘iston Respublikasi mahalla va nuroniylarni qo‘llab-quvvatlash vaziri o‘rinbosari lavozimida ish boshlagan.
U bungacha Qoraqalpog‘iston Respublikasi mahalla va oilani qo‘llab-quvvatlash vaziri o‘rinbosari lavozimida faoliyat olib borgan.
Bundan oldin Qoraqalpog‘iston Respublikasi Vazirlar Kengashi Raisi o‘rinbosari – Oila va xotin-qizlar qo‘mitasi raisi, Qoraqalpog‘iston Respublikasi ichki ishlar vaziri hamda Mo‘ynoq va Bo‘zatov tumani hokimlari tayinlangandi.